
П р о г р а м а

За   училишна екскурзија  во  III одделение
ООУ „Страшо Пинџур“-Прилеп

за учебната  2026/2027 година
П Р О Г Р А М А

за изведување на еднодневна училишна екскурзија со учениците
од трето одделение од ООУ „Страшо Пинџур“-Прилеп

учебна 2026-2027 година

Училишната екскурзија е во согласност со воспитно-образовната работа на училиштето. Таа претставува посебен вонучилишен облик на воспитно-образовната работа и ќе се изведува надвор од училиштето со цел реализација на конкретните цели на наставните програми: 

Воспитно-образовни цели на екскурзијата

- Посета на историски места и природните убавини на Република Северна Македонија 
заради проширување на стекнатите знаења на учениците.

-Развивање позитивен однос кон националните,културните и естетските вредности;

-Поттикнување и манифестирање на позитивни емоции;

-Градење на чувство за патриотизам, толеранција и соживот;

-Развивање на интерес за природата и градење на еколошки навики.   

Задачи и активности
-Запознавање со историското минато на Република Северна Македонија преку посета на цркви, манастири, историски  и археолошки знаменитости

 -Да се постигне дружење и зближување на учениците(меѓу себе како и учениците од различните националности),

 -Изучување и истражување на објекти од природата како и односите во општествениот живот,

-Запознавање со природните убавини на нашата татковина,

-Социјализација, колективна заштита и стекнување на искуство  за осамостојување и грижа за себе,

-Развивање интерес за природата и градење еколошки навики,

-Градење чувство за патриотизам, толеранција и соживот,

-Запознавање со културно-историските знаменитости на Република Северна Македонија,

-Запознавање со минатото и стекнување позитивен однос кон историското богатство преку посета на културно историски споменици,

-Развивање на љубов кон природните убавини на нашата земја како и чување на истата,

-Создавање навики за здраво живеење;
Активности по изведената екскурзија:-Изработка на ликовни и литературни творби со мотиви од посетените места и организирање изложба и литературно читање со истите.
Одговорни наставници за реализација на екскурзијата

Одговорни наставници за реализација на екскурзијата се одделенските раководители 
од трето одделение:

- Марина Рунеска
- Васе Христоска
- Јасмина Иваноска
 Раководител на екскурзијата :

- Марина Рунеска
Број на ученици– 15 од трето одделение од Мало Коњари,Големо Коњари и Кадино Село.
Времетраење

Еден ден  во -мај 2027
Локации на посета и правци на патување

За време на екскурзијата  ќе бидат посетени следните места:

Природно-научниот музеј во  Струга, а  во Охрид: Стари град, Антички театар, Плаошник,црква „Св. Софија“
Правци на патување

Прилеп   -   Ресен   - Струга -  Охрид -  Прилеп
Поаѓање од пред училиште во 7 и 30 часот со туристички автобус преку Ресен  и попатно со одмор и  појадок. Продолжување кон  Струга во посета на Природно-научниот музеј, а потоа се упатуваме кон Охрид  со прошетка низ градот Охрид и посета на  Стари град, Антички театар,  Плаошник, црквата Св. Софија. Огранизиран ручек во Охрид. После ручекот прошетка покрај Охридското Езеро и тргнување кон Прилеп.
Техничка реализација
Патувањето ќе биде изведено со возило за јавен превоз согласно постојаните важечки закони во Република Северна Македонија и записник за извршен технички преглед на автобусот не постар од шест месеци.

Критериум за доделување на договорот за изведување на екскурзиите и другите слободни активности е најниска цена.

Училиштето како најповолен понудувач ќе го избере понудувачот кој ги исполнува и  минимум критериумите од членот 21 и член 22  од Правилникот за начинот на изведување на училишни екскурзии и другите слободни активности на учениците од основните училишта.

За изведување на оваа екскурзија ќе се одржи родителски состанок на кои ќе бидат утврдени планот, програмата, целта и подготовките за реализација на  оваа еднодневна екскурзија со наставно-научен карактер.

Во прилог на оваа план програма ќе бидат доставени и списоци со име и презиме на учениците, одделенски раководители со вкупниот број на учесници на оваа еднодневна  екскурзија.

Начин на финансирање

Финансиските средства ги обезбедуваат родителите на учениците, доколку се јави потреба, од економски причини, ќе се бараат  дополнителни средства за учениците кои потекнуваат од социјално загрозени семејства.

Анализа на училишната  екскурзија

По изведувањето на екскурзијата  ќе се изврши анализа и ќе се поднесе писмен извештај од страна на одговорните наставници, согласно со член 31 од Правилникот за начинот на изведување на училишните екскурзии и другите слободни  активности на учениците од основните училишта.

Напомена:Реализацијата на екскурзијата зависи од временските услови, заради кои би можело да дојди до евентуални промени.

За безбедноста на учениците ќе се грижат одделенските раководители на третите  одделенија и медицинско лице.

Изработено од стручен тим во состав:
Марина Рунеска– одделенски раководител____________________
Васе Христоска – одделенски раководител_______________
Јасмина Иваноска –одделенски раководител_________________
          Марјан Дукоски – директор _________________________
